ครม.เตรียมพิจารณา มาตรการแผนจ่ายเงินเยียวยาให้กับแรงงานที่ได้รับผลกระทบจากโควิด-19 ตามที่กระทรวงแรงงานเสนอ
ครม.เตรียมพิจารณา มาตรการแผนจ่ายเงินเยียวยาให้กับแรงงานที่ได้รับผลกระทบจากโควิด-19 ตามที่กระทรวงแรงงานเสนอการประชุมคณะรัฐมนตรีวันนี้ 15 เมษายน 2563 คาดว่า ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 หรือ ศบค. รายงานการแก้ไขปัญหาสถานการณ์การแพร่ระบาดของโรคโควิด-19 ในรอบสัปดาห์ขณะที่กระทรวงแรงงาน เสนอแผนจ่ายเงินเยียวยาให้กับแรงงาน ตามมาตรา 33 กรณีแรงงานที่มีนายจ้าง ให้ได้รับเงินเยียวยาอย่างเร็วไม่เกินวันที่ 17 เมษายน 2563 หรืออย่างช้าไม่เกินวันที่ 20 เมษายน 2563 ส่วนแรงงานรับจ้างที่ภาครัฐไม่มีคำสั่งปิดสถานประกอบการ แต่ได้รับผลกระทบประมาณ 8 แสนคน เพื่อให้ ครม.พิจารณาว่า เข้าข่ายการได้รับเงินเยียวยาเหตุสุดวิสัยเพิ่มเติมหรือไม่ด้านกระทรวงการต่างประเทศ รายงานการรับรองปฏิญญาของการประชุมสุดยอดอาเซียน และการประชุมสุดยอดอาเซียนบวกสามสมัยพิเศษ ว่าด้วยโรคติดเชื้อไวรัสโคโรนา 2019 (โควิด-19 ) รวม 2 ฉบับกระทรวงกลาโหม เสนอขอสิทธิพิเศษลดหย่อน ค่ากระแสไฟฟ้าให้แก่ทหารผ่านศึกกระทรวงมหาดไทย เสนอร่าง ประกาศสำนักนายกรัฐมนตรีและกระทรวงมหาดไทย เรื่อง กำหนดจำนวนคนต่างด้าวซึ่งจะมีถิ่นที่อยู่ในราชอาณาจักรกระทรวงการคลัง เสนอร่าง พระราชกฤษฎีกาออกตามความในประมวลรัษฎากร ว่าด้วยการยกเว้นภาษีเงินได้นิติบุคคล ให้แก่บริษัท หรือห้างหุ้นส่วนนิติบุคคลต่างประเทศ สำหรับดอกเบี้ยพันธบัตรธนาคารแห่งประเทศไทยและดอกเบี้ยพันธบัตรกองทุนเพื่อการฟื้นฟูและพัฒนาระบบสถาบันการเงิน ร่างพระราชกฤษฎีกาออกตามความในประมวลรัษฎากร ว่าด้วยมาตรการภาษีเพื่อส่งเสริมบรรจุภัณฑ์พลาสติกที่ย่อยสลายได้เองทางชีวภาพ  เสนอร่างกฎกระทรวงกำหนดหลักเกณฑ์และวิธีการจัดการเงินของกองทุนบำเหน็จบำนาญข้าราชการ